Tartu rahulepinguga oli osa ingerisoomlaste asualasid jäänud Eesti Vabariigi koosseisu. 1922.a. asutasid ingerisoomlased koostöös eestlastega Eesti-Ingeri Seltsi ning korraldasid ka ingerisoomlaste laulupeo; 1924.a. asutasid nad Ingeri Seltsi ja 1927.a. hakkasid välja  andma ajaakirja "Sanaseppä". 30-ndate aastate teisel poolel siiski teravdasid ingerisoomlaste suhted Eesti riigiga nende eestistamiskatsed. Ingerisoomlaste pastor H.K.Erviö on öelnud selle kohta: "Eesti-ingeri probleem on katselapp, mis kord näitab, kui kindlad alused on sel hõimutööl, mida nii Soomes kui Eestis tehakse ühiste sihtide saavutamiseks." Paraku polnud enam selle nägemiseks piisavalt aega.